РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 41

от заседание на Комисия ”Професионална квалификация и 
информационни технологии”,
проведено на 12.12.2016 г.

Днес, 12.12.2016 г. /понеделник/ от 11,30 часа се проведе заседание на комисия “Професионална квалификация и информационни технологии”, в състав:

         ПРЕДСЕДАТЕЛ: Румен Георгиев 
                  ЧЛЕНОВЕ: Даниела Костова	          
                                                    Елка Атанасова 
Юлиана Колева 
        Галина Карагьозова 
        Мария Кузманова 

На заседанието присъстваха експертните сътрудници към комисията: инж. Валери Михайлов – директор дирекция „ИТСС“, инж. Светослав Неделчев – началник отдел „ИОВСС“, АВСС АВСС и Юлиана Стойнева – младши експерт – юрисконсулт, отдел „ЮОДКВСС“, дирекция „Правна“, АВСС.

1.ОТНОСНО: Извлечение от решение на Комисия по правни и институционални въпроси по протокол № 41/05.12.2016 г. относно информация за изпълнение на препоръките от Доклада за оценка на България от Четвъртия кръг на мониторинга на Групата държави срещу корупцията /ГРЕКО/ на тема „Превенция на корупцията по отношение на народните представители, съдиите и прокурорите” за периода септември-декември 2016 г.

КОМИСИЯ “ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ”
Р Е Ш И :
						 
1.1. Да се изиска информация от НИП относно препоръка ХI – i). „да бъде засилен компонентът на задължителното първоначално обучение, предвидено за младши съдии и съдии при първоначално назначаване, отнасящ се до почтеността, конфликта на интереси и превенция на корупцията; т. ii). „професионално текущо обучение на действащите съдии по отношение на почтеността, конфликта на интереси и превенцията на корупцията в съдебната власт да бъде приоритизирано и съответно финансирано, и на всички съдии да се предоставят насоки и консултации по съдебна етика.” и препоръка ХVІІ „да бъде засилен компонентът на задължителното първоначално обучение, предвидено за младши прокурори при първоначално назначаване, отнасящи се до почтеността, конфликта на интереси и превенцията на корупцията; и да се предоставят на всички прокурори насоки и консултиране относно съдебната етика”, какво обучения се провеждат и какви е планирано да се провеждат след 01.01.2017 г..
1.2. След получаване на отговор от НИП  и актуализиране на отговорите по съответните препоръки залегнали в компетенциите на КПКИТ, същите да се разгледат на извънредно заседание на комисията, което ще се проведе на 14.12.2016 г., сряда от 11.45 ч. 

 2.ОТНОСНО: Извлечение от решение на Комисия по правни и институционални въпроси по протокол № 41/05.12.2016 г. относно тълкуване на т. 4.4 от Единната методиката по приложението на принципа за случайно разпределение на делата в районните, окръжните, административните, военните, апелативните и специализираните съдилища и на понятието „други причини” по същата точка.

КОМИСИЯ “ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ”
Р Е Ш И :

2.1. Приема за сведение решение на Комисия по правни и институционални въпроси по протокол № 41/05.12.2016 г. относно тълкуване на т. 4.4 от Единната методиката по приложението на принципа за случайно разпределение на делата в районните, окръжните, административните, военните, апелативните и специализираните съдилища и на понятието „други причини” по същата точка.

3.ОТНОСНО: Писмо от „Информационно обслужване” АД относно реализиран обмен на данни между Окръжен съд гр. Варна, Окръжен съд гр. Пазарджик и Окръжен съд гр. Плевен и Единния електронен портал на съдебната власт.

КОМИСИЯ “ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ”
Р Е Ш И :

3.1. Да се изпрати писмо до „Информационно обслужване” АД с копие до Петя Тянкова – заместник министър на правосъдието, относно работната среща проведена в МП и поетите ангажименти за организиране обмена на данни между  Окръжен съд гр. Варна, Окръжен съд гр. Пазарджик и Окръжен съд гр. Плевен и Единния електронен портал на съдебната власт. Да се отправи предложение за провеждане на следваща тристранна среща в периода след 23.01.2017 г., с оглед подготовката на проектни предложения за кандидатстване от страна на ВСС по ОП ”Добро управление” по мерките от Пътната карта за изпълнение на Стратегията за въвеждане на електронно управление и електронно правосъдие в сектор „Правосъдие” 2014-2020 г.

4.ОТНОСНО: Искане от председателя на Окръжен съд гр. Кюстендил за осигуряване на средства за закупуване на 6 бр. компютърни конфигурации, 6 бр. принтери и 1 бр. UPS.
Една от поисканите компютърни конфигурации и един принтер са за новоназначен магистрат, за когото няма налична техника.

КОМИСИЯ “ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ”
Р Е Ш И :

4.1. Искането от председателя на Окръжен съд гр. Кюстендил за осигуряване на средства за закупуване на 1 бр. компютърна конфигурация на стойност 942 лв. с ДДС, 1 бр. принтер на стойност 235 лв. с ДДС и 1 бр. UPS на стойност 1283 лв. с ДДС е целесъобразно.
4.2. Изпраща решението по т. 4.1 на комисия „Бюджет и финанси“, по компетентност.

5.ОТНОСНО: Искане от председателя на Окръжен съд гр. Габрово за осигуряване на средства за закупуване на 4 бр. принтери.

КОМИСИЯ “ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ”
Р Е Ш И :

5.1. Искането от председателя на Окръжен съд гр. Габрово за осигуряване на средства на обща стойност 870.00 лв. с ДДС за закупуване на 4 бр. принтери е целесъобразно.
5.2. Изпраща решението по т. 5.1 на комисия „Бюджет и финанси“, по компетентност.

6.ОТНОСНО: Искане от председателя на Окръжен съд гр. Стара Загора за осигуряване на средства за закупуване на сървър.

КОМИСИЯ “ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ”
Р Е Ш И :

6.1. Съобразно установените финансови лимити за закупуване на компютърна техника, приема за целесъобразно осигуряването на средства за закупуване на сървър на стойност до 8000 лв. с ДДС.
6.2. Изпраща решението по т. 6.1 на комисия „Бюджет и финанси“, по компетентност.

7.ОТНОСНО: Искане от председателя на Районен съд гр. Стара Загора за осигуряване на средства за закупуване на 8 бр. компютърни конфигурации, 8 бр. монитори и 3 бр. безжични устройства.

КОМИСИЯ “ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ”
Р Е Ш И :

7.1. Искането от председателя на Районен съд гр. Стара Загора за осигуряване на средства на стойност 7511.00 лв. с ДДС за закупуване на 8 бр. компютърни конфигурации, 8 бр. монитори и 3 бр. безжични устройства е целесъобразно. 
7.2. Да се проучи разработеният в съда софтуер за управление на информационни табла и да се обсъди възможността за използването му в други съдилища.
7.3 Изпраща решението по т. 7.1 на комисия „Бюджет и финанси“, по компетентност.
7.4. Изпраща решението на комисията на председателя на Районен съд гр. Стара Загора.

8.ОТНОСНО: Писмо от Съюза на съдиите в България и Асоциация на прокурорите в България относно системата за електронно дистанционно гласуване за избор на членове на ВСС.

КОМИСИЯ “ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ”
Р Е Ш И :

8.1. Възлага на дирекция „ИТСС” да организира създаване на отделен раздел/прозорец/ „Електронен избор на членове на ВСС от съдиите, прокурорите и следователите” на интернет страницата на ВСС, в който да се поставят всички разяснителни материали, хронограма, доклади и приложения свързани със системата за електронно дистанционно гласуване за избор на членове на ВСС.
8.2. Изпраща писмо до Съюза на съдиите в България и Асоциация на прокурорите в България, като изразява благодарност за проявения интерес към процедурата за електронно дистанционно гласуване за избор на членове на ВСС и информира същите за наличието на всички доклади и разяснителни материали на интернет страницата на ВСС. Отправя молба към подателите при възникване на конкретни въпроси след запознаване с материалите, същите да бъдат изпратени на вниманието на комисията.

9.ОТНОСНО: Писмо препратено от МП с поставен въпрос от народен представител от парламентарната група на „Реформаторски блок” относно експерименталното дистанционно гласуване по електронен път за избор на членове на ВСС и готовност на системата.

КОМИСИЯ “ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ”
Р Е Ш И :

9.1. Приема изготвения  проект на отговор по писмо препратено от МП с поставен въпрос от народен представител от парламентарната група на „Реформаторски блок” относно експерименталното дистанционно гласуване по електронен път за избор на членове на ВСС и готовност на системата.
9.2. Изпраща изготвения отговор на МП.

10.ОТНОСНО: Хронограма на изборите на членове на ВСС от квотата на съдиите, прокурорите и следователите 2017 г.

КОМИСИЯ “ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ”
Р Е Ш И :

10.1. Да се изготви втори вариант на хронограма за изборите на членове на ВСС от квотата на съдиите, прокурорите и следователите през 2017 г в който:
- да се разменят местата на общите събрания на съдиите и следователите с оглед необходимостта от по-голям срок за обработка на предложенията на съдиите. 
- да се предостави за разглеждане в заседанието на Пленума на ВСС обобщения/разширен/ вариант на хронограмата в едно с краткия.
10.2. Изготвената по  т. 10.1 хронограма за изборите на членове на ВСС от квотата на съдиите, прокурорите и следователите през 2017 г. да се разгледа на извънредното заседание на комисията, което ще се проведе на 14.12.2016 г. /сряда/, 11.45 ч. заедно с първоначалния вариант.

Предложението да се внесе за разглеждане в заседанието на Пленума на ВСС, което ще се проведе на 15.12.2016 г.

11.ОТНОСНО: Изменение на поименен списък на участниците в Работна група по изготвянето на проекти на Правила по въпросите, посочени в чл. 360е, ал.1 от ЗСВ и на Наредба по чл. 360т от ЗСВ за воденето, съхраняването и достъпа до регистъра на актовете на съдилищата определена съгласно решение на Комисия „ПКИТ” по протокол № 32/15.10.2016 г.

КОМИСИЯ “ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ”
Р Е Ш И :

	11.1. Възлага на Елка Атанасова и Румен Георгиев да коригират подготвения доклад като се упоменат броят и предметът на нормативните актове, които ще се изготвят - 3 бр. наредби и 1 бр. правилник.
	11.2. Да се представи информация на дирекция „Правна”, АВСС относно технически познания, опит и квалификация на външният експерт – Боян Иванов – експерт по право на информационните технологии.
11.3.  Изключва от състава на работната група по изготвянето на проекти на Правила по въпросите, посочени в чл. 360е, ал.1 от ЗСВ и на Наредба по чл. 360т от ЗСВ за воденето, съхраняването и достъпа до регистъра на актовете на съдилищата определена съгласно решение на Комисия „ПКИТ” по протокол № 32/15.10.2016 г. Пламен Илиев – ИТ експерт - НОИ. 
11.4. УТВЪРЖДАВА изменения поименен състав на работните групи с участието на членове и експерти от Висшия съдебен съвет, представители на ВКС, ВАС, Прокуратура на РБ и МП, експерти от районни и окръжни съдилища и външни експерти: 
1. Елка Атанасова - Висш съдебен съвет
2. Галина Карагьозова - Висш съдебен съвет
3. Боян Иванов - Външен експерт юрист
4. Александра Цветкова - Външен експерт
5. Валери Михайлов - АВСС
6. Мирослава Чирпъкова - АВСС
7. Светослав Неделчев - АВСС
10. Николай Минев - Министерство на правосъдието
11 Стефка Калоферова - Министерство на правосъдието
12. Диана Боева - Министерство на правосъдието
13. Павел Андреев - Върховен касационен съд
14. Анчо Димитров - Върховен касационен съд
15. Спас Манов - Върховен административен съд
16. Георги Бончев - Администрация на Главния прокурор на Р България
17. Иванка Конакчийска - Администрация на Главния прокурор
18. Светослав Данчев - Апелативен съд -Велико Търново
19. Камелия Чукарска - Окръжен съд - Перник
20. Евелина Златарска - Окръжен съд - Благоевград
21. Светослав Илиев - Районен съд - Пазарджик
22. Стефан Чертоянов - Районен съд – Стара Загора
11.5. Предмет  на услугата предоставена от външните експерти Боян Иванов - Външен експерт юрист и Александра Цветкова - Външен експерт да бъде „Разработване на проекти за четири нормативни акта – по чл. 360”е” от ЗСВ – Наредба за изисквания към интернет страниците, процесуалните действия и удостоверителните изявления, форматите и техническите изисквания”, по чл. 360”и” от ЗСВ – Наредба за организацията и редът за водене, съхраняване и достъп до електронните дела, по чл. 360”к” от ЗСВ – Правилник - Вътрешен ред за използване на електронен подпис и електронна идентификация от ОСВ и по 360”т” от ЗСВ – Наредба за водене съхраняване и достъпа до регистъра.”. За изработване на документите предлага възнаграждение в размер по 3000 лева на експерт. 
11.6. Изпраща доклада след направените забележки на комисия „Бюджет и финанси“ по компетентност.

12.ОТНОСНО: Подготовка на проектни предложения за кандидатстване от страна на ВСС по ОП ”Добро управление” по мерките от Пътната карта за изпълнение на Стратегията за въвеждане на електронно управление и електронно правосъдие в сектор „Правосъдие” 2014-2020 г.

КОМИСИЯ “ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ”
Р Е Ш И :

12.1. Предлага на Комисия „Бюджет и финанси” да внесе за разглеждане в заседание на Пленума на ВСС, което ще се проведе на 15.12.2016 г. следният 

                                                                                                                  ПРОЕКТ

ПЛЕНУМЪТ НА ВИСШИЯ СЪДЕБЕН СЪВЕТ
РЕШИ:

1.1. УТВЪРЖДАВА проектно предложение с наименование „Поетапно ресурсно обезпечаване на структурите в съдебната власт с необходимите технически средства и системен софтуер за реализиране на е-правосъдие“.

1.2. УТВЪРЖДАВА проектно предложение с наименование „Доразвитие и централизиране на порталите в СП за достъп на граждани до информация, е-услуги и е-правосъдие“.

1.3. Упълномощава Представляващият ВСС да подаде проектните предложения пред Управляващия орган на ОПДУ в допустимия срок (31.12.2016 г.). 

ПРЕДСЕДАТЕЛ
НА КОМИСИЯТА: /П/
		РУМЕН ГЕОРГИЕВ